Publikum kommer med indspark til de uforberedte komikere.

På torsdag er der lagt op til spas og løjer på Transformator, der er en eksperimenterende scene på Aalborg Teater. Konceptet hedder Comedy Impro og går ud på, at fire komikere kommer på scenen samtidig. Her har publikum muligheden for at byde ind med spørgsmål og emner, mens komikerne improviserer sjove, grove og syrlige udfald på tværs af hinanden. Det hele starter kl. 21.